# data[].attributes.body
Ajal, mil igaühest võib hetkega saada koolitaja, võib kergesti tekkida küsimus, kas täiskasvanute koolitaja koolituse läbimine n-ö muudab midagi. Olles selle koolituse läbinud, saan kinnitada, et minu jaoks muutus peaaegu kõik. Lisaks andis Reitingu koolitus ja tänu sellele saadud kutsetunnistus mulle endale kindlustunde, et suudan õppijat tema teekonnal parimal moel toetada. Varem ei oleks ma tahtnud ühtki oma koolitust slaidideta teha, kuid täiskasvanute koolitaja koolitusel õppisin endale seatud jäikasid piire nihutama ning olen oma tegevuses nüüd märksa vabam ja loovam. Koolituselt saadud mõte, mis puudutas ja mõjutas mind enim, räägib koolitamisest kui usaldussuhte loomisest - see oluline miski on Reitingus igal sammul tunda. Mulle väga meeldis, et sellel koolitusel on nii palju erinevaid ja inspireerivaid koolitajaid ning igaüks neist on mulle siiani eeskujuks. Naljaga pooleks võiks öelda, et see koolitus muutis ka minu arusaama ajast ja selle võimalustest, sest 10-minutiline minitund andis kogemuse, et tegu on väga pika ja piisava ajaga, kui seda osata kasutada ja enda kasuks tööle panna - täielik eduelamus! Kui pikk jutt lühidalt kokku võtta, siis: jah, ma kindlasti soovitan täiskasvanute koolitamist päriselt õppida ja koolituskeskus Reiting on selleks 100% usaldusväärne partner.

Heade soovidega

Kristiina Maripuu

# data[].attributes.body
Parim koolitustsükkel, mida olen viimaste aastate jooksul kogenud! See jättis positiivselt sügava mulje ning andis innustust tegutsemiseks täiskasvanute koolitamise alal. Suur hulk uut materjali ja nii hästi ja arusaadavalt õppijatele edasi antud, braavo. Hästi kombineeritud teooria- ja praktika ülesanded oma ala parimatelt spetsialistidelt. Väga asjalik koolitus neile, kes soovivad täiskasvanute koolitamisega tegeleda,. Kindlasti soovitan. Aitäh Reiting!

Head soovides

Robert Mägi

# data[].attributes.body
Mul on hea meel tõdeda, et valisin enda koolitamiseks just Reitingu. Tegemist on pädevate, oma ala väga hästi tundvate praktikutest õppejõududega, kelle on õppijale nii mõndagi oma valdkonnast jagada. Koolituse üheks tugevamaks küljeks pean seda, et kursuse läbiviimisse kaasatakse erinevaid koolitajaid, kes lahkavad sama teemat erinevate oluliste nurkade alt, sidudes selle lõpuks üheks tervikuks, ja samas suhtuvad õppijasse toetavalt. Olulisemaks asjaks selle koolitusega seoses pean vanadest õpetamismeetoditest, mis keskendusid peamiselt ainult õpetajale, lahti murdmist ja õppija avamist koolitajale tänapäevasest vaatenurgast. Samuti meeldis keskendumine kaasaegsetele õppemeetoditele, mida meil oli võimalus koolituse käigus ka endal katsetada. Soovitan seda koolitust kõikidele, kellel on kavas hakata tegelema täiskasvanute koolitamisega.

# data[].attributes.body
Väga äge koolitus - lõpetasin küll mõned aastad tagasi aga see aitas väga mitmel tasandil edasi liikuda elus ja karjääris - nähes palju erinevaid koolitajaid ja õpitut kohe praktiseerides sain uue nägemuse õppimisest, õpetamisest ja õppeprotsessist. Sain aru, et minus ikka on kutse õpetada ja et seda saab väga ägedalt teha nii tehnilises ja efektiivsuse mõistes kui ka filosoofilisemas võtmes (nt õppekeskkonna loomine/võimaldamine vs. teadmiste jagamine). Iga koolitaja avas uusi perspektiive ja õhkkond oli mõnus, arvestav vaba ja töökas samuti. Sain lisaks teadmistele ja oskustele ka sõpru ja palju julgust ja inspiratsiooni edasi minna oma karjääris :).

# data[].attributes.body
Tänu Reitingu kursusele omandasin Koolitaja kutse, tase 5, mis on aidanud mind oluliselt minu edasisel karjääripöörde teekonnal. Samuti täiendasin end Luwi kursusel, mille lõpetasin samuti kutsetunnistusega. Lisaks osalesin ettevõtluskoolitusel ja tänaseks tegutsen eesti keele koolitajana oma ettevõttes A1abi OÜ.

Reitingu kursuse koolitajad olid kõik oma ala professionaalid – suur tänu teile! Hiljuti materjale sirvides leidsin ideekaardi, mida kasutasime näidiskoolitusel. See oli minu esimene, veidi arglik samm koolitaja teekonnal. Olen end aga järjepidevalt täiendanud ja leidnud väga häid mentoreid.

See teekond on olnud tormiline ja põnev. Olen kõigile soovitanud teie kursust ja teen seda ka edaspidi. Tervitusega Piret Põdra

# data[].attributes.body
Aitäh Reitingule minu jaoks väga vajaliku koolituse eest! Saan julgelt kasutada koolitusel omandatud teadmisi oma koolitustel ja see annab mulle juurde enesekindlust ja uusi ideid

täiskavanute õpetamisel. Kõik koolitajad olid

väga laialdaste teadmistega ja ma õppisin palju uut juurde. Eriti meeldisid mulle Anneli Zirkeli , Riina Küti ja Uku Visnapuu koolitajate koolitamiseks olulised teemad: tunnikavade refleksioon, õpitulemuste hindamine , õpiväljundite sõnastamine jne

Olen tänulik kõikidela koolitajatele, et sain osaleda sellel nii kõrgekvaliteedilisel kursusel! Soovitan "Täiskasvanute koolitaja koolitust" neile, kes õpetavad täiskasvanuid erinevatel erialadel. Edu teile!

# data[].attributes.body
Aitäh Reitingule väga kasuliku koolituse eest! See koolitus andis mulle enesekindlust, et teen õiget asja ja nippe, kuidas oma koolitusi veelgi paremini teha. Koolitus oli mitmekülgne ja hariv ning koolitajad väga professionaalsed. Kaasõppijatest ja koolitajatest said kolleegid ja head tuttavad, kellele igal ajal saan helistada ja tuge küsida. Ka minu üheks eesmärgiks oli kutse taotlemine, mille ma ka kätte sain. Olen väga tänulik Annelile toe ja abi eest kutseeksamiks ettevalmistamisel. Margele olen tänulik, et ta märkas minus "midagi" ja suunas mind kandideerima ametisse, mida ma nüüd juba kolmas kuu uhkusega täidan.

Lisaks liitusin ma meie piirkonna täiskasvanute koolitajate võrgustikuga, mis omakorda on mulle andnud juurde uusi kontakte huvitavate inimestega. Mina soovitan Reitingu Täiskasvanute koolitaja koolitust kõigile, kes mu poole pöörduvad. Edu teile!

# data[].attributes.body
Olen väga tänulik, et mul oli võimalus osaleda nii kõrgekvaliteedilisel kursusel, mille viisid läbi oma ala parimad koolitajad. Kursus oli kokku pandud väga mitmekesiselt ja ma tundsin rõõmu, et sain lisaks õppematerjalidele ja koolituse sisule õppida ka "mudeldamise" teel, jälgides tõelisi professionaale tegutsemas. Kursus oli ka praktiline ja sealt oma koolitusoskustele saadud tagasiside minu jaoks väga õpetlik ja kasulik. Üheks eesmärgiks oli mul ka täiskasvanute koolitaja kutse taotlemine ja tänu Reitingu koolitusele oli minu jaoks hulga lihtsam see eesmärk saavutada - vaid mõni kuu hiljem läbisin edukalt kutseeksami! Aitäh, Reiting!

# data[].attributes.body
Aitäh Reitingule koolituse eest! Mina isiklikult sain koolitusel palju enesekindlust. Koolitajad on väga pädevad ning juba teadmine, et mind koolitavad oma ala tegijad, annab kindlust ja aimu sellest, milline ma ise tahaksin koolitajana olla. Väga meeldisid praktilised ülesanded. Sain enda, kui tulevase koolitaja kohta rohkem teada.
Eriti soovitan seda koolitust neile, kellel on juba mingi koolitusvaldkond mõttes. Ülesandeid saab kohe siduda oma eriala või huvialaga, mis teeb õppimise palju sisukamaks ja eesmärgipärasemaks.

Lisaväärtuseks oli kindlasti hindamatu tagasiside nii koolitajatelt kui ka teistelt osalejatelt. Aitäh, Oljana Kallson

# data[].attributes.body
Aitäh Reitingule selle ümberkujundava kogemuse eest, mille teie juures läbi tegin. Kogesin nii põhjalikku ajupesu (heas mõttes), et nüüd automaatselt tunnis aina peegeldan ja teadvustan õpivajadusi ja suunan õpilasi neid endi õppimist analüüsima, mida ma varem pigem harva tegin.

Järeldan, et koolitajate töö on minu puhul vilja kandnud. Neli kuud ja ma olen nagu uus inimene.

Koolitus survestas mind oma teadmisi kasutama. Usun, et see võib olla kommunikatiivse meetodi ja järjepideva analüüsimise resultaat. Ennast kõrvalt vaadates olen üllatunud nii ulatuslikust transformatsioonist oma toimimises koolitajana, et tunnen aukartust selle maagilise koolituse kokkupanijate ees.

# data[].attributes.body
"Koolitusel olid väga kasulikud praktilised tööd Riina juhendamisel – sain kohe proovida ja õppida täiskasvanute koolitajaks vajalikku. Soovitan koostööd koolitaja Riina Kütiga ja koolitust Reitingus kõigile, kes tahavad oma oskusi arendada ning uusi teadmisi saada. Reitingusse oli alati rõõm tulla, koolituse protsess oli hästi üles ehitatud ning teadmiste omandamine sujus ladusalt. Olen alati lahkunud uutest teadmistest ja positiivsest emotsioonist kantuna – koolitajad on tugevad praktikud ning aeg koolitusel möödub lennates."